section_heading: Igra
paragraph_text: Grand Theft Auto je sastavljen od niza razina, koje se nalaze u tri fiktivna grada. U svakoj je razini igračev cilj doseći određen broj bodova, koji se ostvaruju pomoću odrađivanja zadataka za lokalnu gradsku kriminalnu mrežu. Svaka razina ima određen broj zadataka. Za uspješno odrađene zadatke dobivaju se nagrade i prilike za teže zadatke koji daju veće nagrade, dok bi neuspjeh značio manje bodova.